LT Europos Sąjungos oficialusis leidinys C 345/5

PARTNERYSTĖS SUSITARIMĄ SUDARIUSIŲ AFRIKOS, KARIBŲ IR RAMIOJO VANDENYNO VALSTYBIŲ GRUPĖS NARIŲ IR EUROPOS SĄJUNGOS BEI JOS VALSTYBIŲ NARIŲ JUNGTINĖ PARLAMENTINĖ ASAMBLĖJA

2014 M. KOVO 18 D., ANTRADIENIO, POSĖDŽIO PROTOKOLAS

2014/C 345/02

Turinys

1. Atsinaujinantieji energijos ištekliai ir klimato kaita. Žmogiškieji ir technologiniai AKR šalių uždaviniai. Graikijos ir Europos patirtis

2. Praktinis seminaras. Apibendrinamoji ataskaita

3. Naftos ir naudingųjų iškasenų gavyba jūros dugne atsižvelgiant į tvarų vystymąsi

4. Kova su AIDS

5. Už vystymąsi atsakingo Europos Komisijos nario Andrio Piebalgo pareiškimas

6. Diskusijos su už vystymąsi atsakingu Europos Komisijos nariu Andriu Piebalgu (procedūra „prašau žodžio“)

7. Klausimų Europos Komisijai valanda

8. Veiksmai, kurių ėmėsi Europos Komisija, atsižvelgdama į 26-osios Jungtinės parlamentinės asamblėjos sesijos metu priimtas rezoliucijas

9. Terorizmo plitimas pasaulyje: interneto ir socialinės žiniasklaidos vaidmuo

10. Pranešimas dėl 11-ojo regioninio (Rytų Afrikos regiono) susitikimo, vykusio 2014 m. vasario 12–14 d. Port Luise (Mauricijus). Pirmininkų pranešimas

2014 M. KOVO 18 D., ANTRADIENIO, POSĖDŽIO PROTOKOLAS

(Posėdis pradėtas 9.05 val.)

PIRMININKAVO: Fitz A. JACKSON

Pirmininkas

1. Atsinaujinantieji energijos ištekliai ir klimato kaita. Žmogiškieji ir technologiniai AKR šalių uždaviniai. Graikijos ir Europos patirtis

Keitimasis nuomonėmis su Graikijos užsienio reikalų ministro pavaduotoju Kyriakosu Gerontopoulosu.

Graikijos užsienio reikalų ministro pavaduotojas Kyriakos Gerontopoulos perskaitė pranešimą atsinaujinančiųjų energijos išteklių ir klimato kaitos tema.

Kalbėjo: Gay Mitchell, Picewell Forbes (Bahamos), Norbert Neuser, Olle Schmidt, Abdourahamane Chegou (Nigeris), Komi Selom Klassou (Togas), Makhosini Hlongwane (Zimbabvė), Christa Klaß, Nita R. K. Deerpalsing (Mauricijus) ir Ana Rita Geremias Sithole (Mozambikas).

Nariai ragino daugiau investuoti į atsinaujinančiuosius energijos šaltinius ir į prevencines priemones, kaip antai rizikos mažinimas ir kova su klimato kaita. Jie ragino geriau koordinuoti Europos Sąjungos ir konkrečių jos valstybių narių veiksmus siekiant optimaliai naudoti išteklius. Be to, pasiūlyta plėtoti universitetų mainų programas ir partnerysčių susitarimus siekiant palengvinti žinių ir praktinės patirties perdavimą.

K. Gerontopoulos užbaigė diskusijas.

2. Praktinis seminaras. Apibendrinamoji ataskaita

Pranešėjas Arnaldo Álvaro Ramos (Žaliasis Kyšulys) žodžiu pranešė apie praktinį seminarą „Remti privataus sektoriaus plėtrą ir skatinti investicijas į atsinaujinančiuosius energijos šaltinius AKR šalyse“.

Per šį praktinį seminarą nagrinėtos novatoriško finansavimo galimybės ir technologiniai sprendimai, taip pat geriausia energijos trūkumo problemos sprendimo patirtis prijungiant galimus atsinaujinančiosios energijos šaltinius.

Kalbėjo: pirmininkas Fitz A. Jackson.

3. Naftos ir naudingųjų iškasenų gavyba jūros dugne atsižvelgiant į tvarų vystymąsi

Socialinių reikalų ir aplinkos komitetas

Pranešėjai: Joe Koim Komun (Papua Naujoji Gvinėja) ir Christa Klaß

Joe Koim Komun (Papua Naujoji Gvinėja) ir Horst Schnellhardt (pakeitė Christą Klaß) pristatė pranešimą.

Kalbėjo: Alban Sumana Kingsford Bagbin (Gana), Jutta Haug, Dharamkumar Seeraj (Gajana), Olle Schmidt, Ousmane Kaba (Gvinėja), Mohamed El Moctar Zamel (Mauritanija), Carlos Manuel (Mozambikas), Lautafi Fio Selafi Purcell (Samoa), Peter Štastný, Ibrahim Bundu (Siera Leonė), Adjedoue Weidou (Čadas), Maria Fernanda Lay (Rytų Timoras), Nita R. K. Deerpalsing (Mauricijus) ir Armando Astudillo González (Europos Komisija).

Nariai atkreipė dėmesį į naftos ir naudingųjų iškasenų gavybos jūros dugne teikiamas galimybes ir su tuo susijusias problemas. Jie pabrėžė, kad pranešimas naudingas šios besivystančios srities formavimui, ir tai, kad nacionaliniai parlamentai turi parengti reglamentavimo sistemas, pagal kurias būtų užtikrinamas kuo griežtesnis aplinkosaugos standartų laikymasis, taip pat eksploatavimo sutarčių skaidrumas ir pajamų perdavimas vietos bendruomenėms. Nariai pabrėžė, kad norint, jog gavybos jūros dugne veikla prisidėtų prie tvaraus vystymosi, itin svarbu užtikrinti gebėjimų stiprinimą, mokymą ir technologijų perdavimą.

Joe Koim Komun (Papua Naujoji Gvinėja) užbaigė diskusiją.

4. Kova su AIDS

Pagrindinė diskusija

Jungtinių Tautų bendros kovos su ŽIV/AIDS programos (UNAIDS) direktorius Michel Sidibé pristatė dabartinę kovos su AIDS padėtį.

Kalbėjo: Mariya Gabriel, Michael Cashman, Achille Marie Joseph Tapsoba (Burkina Fasas), Nathalie Griesbeck, Dambert René Ndouane (Kongo Respublika), Musa Hussein Naib (Eritrėja), Alban Sumana Kingsford Bagbin (Gana), Michel Sidibé, Picewell Forbes (Bahamos), Abdikadir Omar Aden (Kenija), Louis Michel, Abdourahamane Chegou (Nigeris), Horst Schnellhardt, Mohammed Mukhtar Ahmed (Nigerija), Gay Michell, Ibrahim Bundu (Siera Leonė), Komi Selom Klassou (Togas), Jacob Oulanyah (Uganda), Kennedy K. Hamudulu (Zambija), Makhosini Hlongwane (Zimbabvė), Nita R. K. Deerpalsing (Mauricijus) ir Christophe Apala Pen’Apala Lutundula (Kongo Demokratinė Respublika).

Nariai gerai įvertino pasaulinės kovos su ŽIV/AIDS, kuriai vadovauja ir kurios perspektyvas numato UNAIDS, veiksmus. Kampanija, vadinta pasaulinio solidarumo sėkme, įrodė, kad vidaus išteklių ir įsipareigojimo padidėjimas, vadovavimas ir pasaulinės visuomenės aktyvumas buvo naudingas. Nariai pabrėžė, kad aktyvus jaunosios kartos įsitraukimas, vykdomos informavimo iniciatyvos, veiksminga prevencija ir gydymosi galimybės, prieinamos taip pat pažeidžiamiausiems gyventojams, yra svarbiausi tolesnės pažangos veiksniai norint, kad būtų pasiektas tikslas sumažinti naujų infekcijų skaičių iki nulio. Aptariant kontraversišką Ugandos ir Nigerijos įstatymų, pagal kuriuos diskriminuojamos tam tikros mažumų grupės, įskaitant homoseksualus, klausimą vyko aktyvios diskusijos. Beveik visi nariai dar kartą priminė, kad, atsižvelgdami į kultūros įvairovę, pritaria tolerantiškam požiūriui į konkrečių šalių teisinius pasirinkimus. Kiti nariai nuogąstavo, kad bet kokie stigmatizavimą skatinantys veiksmai gali apriboti gydymosi ir priežiūros galimybes ir visos pastangos sustabdyti epidemiją gali tapti bevertės.

Michel Sidibé atsakė į narių pateiktus klausimus.

(Posėdis nutrauktas 1.05 val. ir pratęstas 15.00 val.)

Fitz A. JACKSON Louis MICHEL Alhaj Muhammad MUMUNI ir Luis Marco AGUIRIANO NALDA Pirmininkai Generaliniai sekretoriai

PIRMININKAVO: Louis MICHEL

Pirmininkas

5. Už vystymąsi atsakingo Europos Komisijos nario Andrio Piebalgo pareiškimas

A. Piebalgs įvertino pažangą, pasiektą nuo to laiko, kai buvo patvirtinti Tūkstantmečio vystymosi tikslai. Jis palankiai įvertino darbą, kurį atlikto atvira darbo grupė tvaraus vystymosi tikslų klausimu, ir vertingą AKR šalių indėlį rengiant laikotarpio po 2015 m. programą. A. Piebalgs priminė, kad nors, pasauliui greitai ir iš esmės keičiantis, kai kurioms šalims pavyko užtikrinti augimą, daug kitų šalių vis dar sunkiai dirba siekdamos skatinti vystymąsi. Europos Sąjunga suteikė paramą skirdama nemažą bendradarbiavimo finansavimą. Jos Pokyčių darbotvarkė ir įsipareigojimas suderinti politiką sudarė galimybes paramą skirti skurdesnėms šalims. Be to, reikėjo puoselėti bendras vertybes, kaip antai nediskriminavimas. Atsižvelgdamas į tai, Komisijos narys ragino atvirai diskutuoti prieštaravimus keliančiais klausimais, taip įrodant, kad AKR ir ES partnerystė pasiekė brandą.

6. Diskusijos su už vystymąsi atsakingu Europos Komisijos nariu Andriu Piebalgu (procedūra „prašau žodžio“)

Nuomonėmis keistasi daugiausia šiais klausimais: ES ir Kubos santykiai; seksualinių mažumų teisės pagal Kotonu susitarimą; vystymosi projektų veiksmingumas; parama MVĮ ir turto nuosavybės rėmimas atsižvelgiant į tvaraus vystymosi tikslus; infrastruktūros svarba ir perėjimas prie ekologiškos energijos; parama privačiam sektoriui ir darbo vietų kūrimas; smulkių žemės ūkio gamintojų finansavimas; būsimos žemės ūkio bankininkystės galimybės ir mažesnių šalių sunkumai pritraukti didelio masto investicijas.

Kalbėjo: Miguel Angel Martínez Martínez, Michael Cashman, Mohamed El Moctar Zamel (Mauritanija), Gay Mitchell, Horst Schnellhardt, Arnaldo Andrade Ramos (Žaliasis Kyšulys), Dalton Tagelagi (Niujė), Ahamada Soukouna (Malis), Ousmane Kaba (Gvinėja) ir Nita R. K. Deerpalsing (Mauricijus).

Komisijos narys A. Piebalgs atsakė į klausimus, kuriuos nariai pateikė pagal procedūrą „prašau žodžio“.

7. Klausimų Europos Komisijai valanda

Europos Komisijai iš viso buvo pateikta 16 klausimų.

Komisija iš anksto atsakė į klausimus raštu. Komisijos narys A. Piebalgs atsakė žodžiu į toliau nurodytus papildomus šių narių klausimus:

klausimą Nr. 5 dėl ES veiklos Kongo Demokratinėje Respublikoje, ypač šalies rytuose, kurį pateikė Mariya Gabriel;

klausimą Nr. 6 dėl prekybos žmonėmis Sinajaus dykumoje, kurį pateikė Olle Schmidt;

klausimą Nr. 9 dėl homoseksualumą kriminalizuojančių teisės aktų ir Kotonu susitarimo 96 straipsnio, kurį pateikė Michael Cashman;

klausimą Nr. 10 dėl šalių, kurios su skurdu kovoja vienos, kurį pateikė Horst Schnellhardt;

klausimą Nr. 11 dėl gyvulininkystės, kurį pateikė Fiona Hall (ją pakeitė Olle Schmidt).

Nariai, pateikę klausimus Nr. 1, 3 ir 4, papildomų klausimų neturėjo.

Klausimus Nr. 2, 7, 12, 13, 14, 15 ir 16 pateikę nariai posėdyje nedalyvavo.

8. Veiksmai, kurių ėmėsi Europos Komisija, atsižvelgdama į 26-osios Jungtinės parlamentinės asamblėjos sesijos metu priimtas rezoliucijas

Asamblėjai perduotas dokumentas dėl veiksmų, kurių buvo imtasi atsižvelgiant į Adis Abeboje priimtas rezoliucijas. Pirmininkas padėkojo už vystymąsi atsakingam Europos Komisijos nariui Andriui Piebalgui už per penkerių metų kadenciją sąžiningai atliktą darbą ir didelį pasišventimą šiam darbui.

9. Terorizmo plitimas pasaulyje: interneto ir socialinės žiniasklaidos vaidmuo

Pranešėjai: Moses Kollie (Liberija) ir Zita Gurmai.

Moses Kollie (Liberija) ir Miguel Angel Martínez Martínez (pakeitė Zitą Gurmai) pristatė pranešimą.

Nariai pabrėžė interneto ir socialinių tinklų svarbą, kadangi tai priemonės, teikiančios dideles galimybes, kurios gali būti naudingos visuomenei AKR ir ES šalyse. Vis dėlto jie tvirtino, kad maža asmenų grupė piktnaudžiauja šiomis priemonėmis, per jas propaguoja ekstremistinę ideologiją ir organizuoja teroristinius išpuolius. Nariai ragino gerinti tarptautinį bendradarbiavimą siekiant užkirsti kelią tolesnei nusikalstamai veiklai internete. Jie įspėjo Vyriausybes, kurios terorizmo pavojų naudoja kaip dingstį riboti pagrindines laisves. Parengti ir vykdyti proporcingus teisės aktus, kurie sudaro galimybes veiksmingai kovoti su terorizmu, tačiau kartu saugo teises į privatų gyvenimą ir teisę vykdyti politinę veiklą, yra sunkus uždavinys.

Kalbėjo: Boniface Yehouetome (Beninas), Mariya Gabriel, Mohamed Youssouf Goumaneh (Džibutis), Abadula Gemeda Dago (Etiopija), Olle Schmidt, Abdikadir Omar Aden (Kenija), Mohamed El Moctar Zamel (Mauritanija), Mohammed Mukhtar Ahmed (Nigerija), Michael Gahler, Abdirizak Osman Hassan (Somalis), Mahamat Togoi Tekilio (Čadas), Makhosini Hlongwane (Zimbabvė) ir Vincent Ringenberg (EIVT).

Moses Kollie (Liberija) ir Miguel Ángel Martínez Martínez užbaigė diskusijas.

10. Pranešimas dėl 11-ojo regioninio (Rytų Afrikos regiono) susitikimo, vykusio 2014 m. vasario 12–14 d. Port Luise (Mauricijus). Pirmininkų pranešimas

Pirmininkas Fitz A. Jackson žodžiu pristatė regioninio susitikimo ataskaitą, atkreipdamas dėmesį į svarbiausius diskutuotus klausimus.

Nariai padėkojo Mauricijui ir pasveikino jį sėkmingai surengus susitikimą. Per diskusijas, kurių metu daugiausia dėmesio skirta, be kita ko, regioninės integracijos svarbai, terorizmo ir piratavimo grėsmei ir cukraus gamybai AKR šalyse, jie išreiškė pasitenkinimą.

Kalbėjo: Christa Klaß, pirmininkas Louis Michel, Nita R. K. Deerpalsing (Mauricijus), Miguel Ángel Martínez Martínez ir pirmininkas Fitz A. Jackson.

(Posėdis baigtas 17.35 val.)